נשים ראשונות בתפקידים ציבוריים בישראל
בממשלה > שרות

מאז קום המדינה ועד היום כיהנו 24 נשים כשרות בממשלות ישראל, ואישה אחת, גולדה מאיר כראש ממשלת ישראל.
בממוצע, בין שנות ה-90 של המאה ה-20 לראשית העשור השני של המאה ה-21, היוו הנשים כ-6% עד 10% מהשרים בממשלות ישראל. לשם השוואה, במדינות סקנדינביה אחוז הנשים בממשלה הוא בין 40% ל-50%, אם כי בשוודיה מעולם לא כיהנה אישה בתפקיד ראש הממשלה, במדינות צפון אמריקה למעלה מ-20%, ובמערב אירופה קרוב ל-20%. הממוצע הישראלי בשנים אלה היה דומה לממוצע במדינות דרום אמריקה וחלק ממדינות אפריקה. בממשלה שהחלה לכהן ב-2013 עלה שיעור הנשים ל-18%.
בממשלה הזמנית לא כיהנה אף אישה. האישה הראשונה שכיהנה כשרה הייתה גולדה מאיר, כשרת העבודה ומאוחר יותר כשרת החוץ. במשך 25 שנותיה הראשונות של מדינת ישראל, הייתה מאיר האישה היחידה שכיהנה כשרה. בשנת 1969 הייתה האישה הראשונה, והיחידה עד כה, שנבחרה לתפקיד ראש הממשלה.
מלבד הממשלה הזמנית, גם בממשלות שכיהנו בין השנים 1966–1969, 1974–1983, 1984–1986 ו-1988–1992 לא כיהנו נשים. בממשלת רבין השנייה כיהנו לראשונה שתי נשים – אורה נמיר ושולמית אלוני. בממשלות שרון כיהנו לראשונה שלוש נשים (בו זמנית בהרכבים שונים) – לימור לבנת, ציפי לבני, דליה איציק ויהודית נאות. בממשלה ה-33 (2013–2015) כיהנו לראשונה ארבע נשים – יעל גרמן, ציפי לבני, לימור לבנת וסופה לנדבר. בממשלה ה-34 כיהנו גם כן ארבע נשים. בממשלה ה-35, הושבעו לראשונה שמונה נשים ביום השבעת הממשלה, כשרות – בין היתר, לראשונה הושבעה שרה במשרד התחבורה והבטיחות בדרכים – השרה מירי רגב. כמו כן, בממשלה זו הושבעו לראשונה שרה חרדית – עומר ינקלביץ', ושרה ממוצא אתיופי – פנינה תמנו-שטה. בממשלה ה-36, הושבעה לראשונה שרה בעלת נכות, קארין אלהרר, ובסך הכול מכהנות בממשלה תשע נשים.
במשרדי האוצר, ביטחון הפנים, פיתוח הפריפריה, הנגב והגליל, שירותי הדת, ירושלים ומורשת לא כיהנו נשים. במשרד הביטחון כיהנה סגנית שר.
| שרות> השנה | שרות> התפקיד | שרות> האישה הראשונה בתפקיד |
| --- | --- | --- |
| 1949 | שרה בממשלת ישראל | גולדה מאיר |
| 1949 | שרת העבודה | גולדה מאיר |
| 1955 | שרת החוץ | גולדה מאיר |
| 1969 | ראש הממשלה | גולדה מאיר |
| 1974 | שרה בלי תיק | שולמית אלוני |
| 1986 | שרת הבריאות | שושנה ארבלי-אלמוזלינו |
| 1992 | שרת החינוך והתרבות | שולמית אלוני |
| 1992 | השרה לאיכות הסביבה | אורה נמיר |
| 1993 | שרת התקשורת | שולמית אלוני |
| 1993 | שרת המדע | שולמית אלוני |
| 1999 | שרת הקליטה | יולי תמיר |
| 2001 | שרת התעשייה והמסחר | דליה איציק |
| 2001 | השרה לשיתוף פעולה אזורי | ציפי לבני |
| 2002 | שרת החקלאות | ציפי לבני (מ"מ) |
| 2004 | שרת המשפטים | ציפי לבני |
| 2004 | שרת הבינוי והשיכון | ציפי לבני (מ"מ) |
| 2006 | ממלאת מקום ראש הממשלה | ציפי לבני |
| 2008 | שרת התיירות | רוחמה אברהם |
| 2011 | שרת התרבות והספורט | לימור לבנת |
| 2015 | שרה לאזרחים ותיקים | גילה גמליאל |
| 2020 | שרת התפוצות | ציפי חוטובלי |
| 2020 | שרת התחבורה והבטיחות בדרכים | מירי רגב |
| 2020 | השרה לנושאים אסטרטגיים | אורית פרקש הכהן |
| 2020 | השרה לקידום וחיזוק קהילתי | אורלי לוי-אבקסיס (הראשונה שמאיישת את התפקיד) |
| 2020 | שרת ההתיישבות | ציפי חוטובלי (הראשונה שמאיישת את התפקיד) |
| 2021 | שרת האנרגיה | קארין אלהרר |
| 2021 | שרת הפנים | איילת שקד |
| 2023 | שרת המודיעין | גילה גמליאל |
| 2023 | שרת ההסברה | גלית דיסטל-אטבריאן |
| סגניות שר> השנה | סגניות שר> התפקיד | סגניות שר> האישה הראשונה בתפקיד | סגניות שר>  |
| --- | --- | --- | --- |
| 1981 | סגנית שר החינוך | מרים גלזר תעסה |  |
| 1984 | סגנית שר הבריאות | שושנה ארבלי-אלמוזלינו |  |
| 1990 | סגנית שר המדע | גאולה כהן |  |
| 1992 | סגנית שר התעשייה והמסחר | מאשה לובלסקי |  |
| 1999 | סגנית שר הקליטה | מרינה סולודקין |  |
| 2001 | סגנית שר הביטחון | דליה רבין פילוסוף |  |
| 2001 | סגנית שר התשתיות הלאומיות | נעמי בלומנטל |  |
| 2002 | סגנית שר התחבורה | סופה לנדבר |  |
| 2005 | סגנית שר החקלאות | גילה גמליאל |  |
| 2005 | סגנית שר הפנים | רוחמה אברהם |  |
| 2005 | סגנית במשרד המשנה לראש הממשלה | אורית נוקד |  |
| 2009 | סגנית השר לענייני גמלאים | לאה נס |  |
| 2009 | סגנית שר במשרד ראש הממשלה | גילה גמליאל |  |
| 2009 | סגנית שר התמ"ת | אורית נוקד |  |
| 2015 | סגנית שר החוץ | ציפי חוטובלי |  |